pythainlp/thaigov-v2-corpus-22032023 huggingface dataset:
วันจันทร์ที่ 26 กันยายน 2565
ปลัด วธ. เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจำปี 2564
ปลัด วธ. เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจำปี 2564
เมื่อวันที่ 25 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) เป็นประธานงานประกาศรางวัลภาพยนตร์แห่งชาติ "สุพรรณหงส์ ครั้งที่ 30” ประจำปี 2564 โดยมีนางสาวนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม นายธนกร ปุลิเวคินทร์ ประธานสมาพันธ์สมาคมภาพยนตร์แห่งชาติ คณะกรรมการสมาพันธ์สมาคมภาพยนตร์แห่งชาติ ผู้บริหาร เจ้าหน้าที่ที่เกี่ยวข้อง ผู้กำกับ ดารานักแสดง แขกผู้มีเกียรติ และสื่อมวลชน เข้าร่วม ณ โรงภาพยนตร์สยามภาวลัย รอยัลแกรนด์เธียเตอร์ ชั้น 6 พารากอนซีนีเพล็กซ์ ศูนย์การค้าสยามพารากอน กรุงเทพฯ
วันเสาร์ที่ 5 พฤศจิกายน 2565
กรุงไทยจัดขบวนแห่ยิ่งใหญ่ในงานนมัสการหลวงพ่อโสธร ปีที่ 132 นำทัพโดย “อิงฟ้า วราหะ”
ธ.กรุงไทยร่วมงานนมัสการหลวงพ่อโสธร ปีที่ 132 และงานประจำปีจังหวัดฉะเชิงเทรา พร้อมนำริ้วขบวนแห่ “เกริกเกียรติก้องกรุงไทย เทวะราชนาคาภุชคินทร์ ชลธีศรีบางประกง” นำโดย “อิงฟ้า วราหะ” ร่วมสืบสานประเพณี สนับสนุนการใช้จ่ายแบบไร้เงินสดกับร้านค้าในงาน
ธนาคารกรุงไทย ร่วมงานนมัสการหลวงพ่อโสธร ปีที่ 132 และงานประจำปีจังหวัดฉะเชิงเทรา ซึ่งจัดอย่างยิ่งใหญ่โดยเปิดให้นักท่องเที่ยวและประชาชนเที่ยวชมงาน พร้อมนำริ้วขบวนแห่ “เกริกเกียรติก้องกรุงไทย เทวะราชนาคาภุชคินทร์ ชลธีศรีบางประกง” นำโดย “อิงฟ้า วราหะ” ร่วมสืบสานประเพณี สนับสนุนการใช้จ่ายแบบไร้เงินสดกับร้านค้าในงานกว่า 400 ร้านค้า ฟื้นฟูเศรษฐกิจฐานราก กระตุ้นเศรษฐกิจภาคตะวันออก โดยมี นายขจรเกียรติ รักพานิชมณี ผู้ว่าราชการจังหวัดฉะเชิงเทรา เป็นประธานในพิธีบวงสรวง พิธีเปิดงานนมัสการหลวงพ่อโสธร และงานประจำปีจังหวัดฉะเชิงเทรา เมื่อวันที่ 5 พฤศจิกายน 2565
​นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารสนับสนุนการจัดงานนมัสการหลวงพ่อโสธร และงานประจำปีจังหวัดฉะเชิงเทรามาอย่างต่อเนื่องเป็นปีที่ 3 เพื่อส่งเสริมวัฒนธรรมอันดีงามของท้องถิ่น พร้อมส่งเสริมการท่องเที่ยวและกระตุ้นเศรษฐกิจของไทย โดยธนาคารร่วมจัดริ้วขบวนแห่ทางบกถวายองค์หลวงพ่อพุทธโสธร พระพุทธรูปคู่บ้านคู่เมืองชาวแปดริ้ว ภายใต้แนวคิด “เกริกเกียรติก้องกรุงไทย เทวะราชนาคาภุชคินทร์ ชลธีศรีบางประกง” ตกแต่งเป็นรูปเทวะนาคผู้เป็นใหญ่ในสายชลธารบางปะกง ลำน้ำที่เป็นสายเลือดใหญ่เชื่อมโยงเศรษฐกิจ สังคม ประเพณี และวิถีชีวิตของชาวแปดริ้ว โดยมี อิงฟ้า วราหะ มิสแกรนด์ไทยแลนด์ และรองอันดับ 1 มิสแกรนด์ อินเตอร์เนชั่นแนล 2022 ในชุดนาคพญานาคินี เทวีศรีประทุมมา สวมเครื่องศิระพัสตราภรณ์อันวิจิตรงดงามด้วยดอกปทุมชาติและผกาพรรณสีฟ้าอันรุ่งโรจน์ ซึ่งเป็นสีประจำธนาคาร ร่วมขบวนแห่และรำถวายเป็นพุทธบูชา ผสมผสานความล้ำยุคด้วย Krungthai NEXT เป๋าตัง ถุงเงิน และ แปดริ้ว อีซี่การ์ด บัตรอัตลักษณ์ของจังหวัดฉะเชิงเทรา พร้อมเชิญชวนเลือกซื้อสินค้าจากร้านค้าที่มีชื่อเสียงของจังหวัด ภายในงานกว่า 400 ร้าน เพื่อฟื้นฟูเศรษฐกิจฐานราก และกระตุ้นการจับจ่ายใช้สอยแบบไร้เงินสด ผ่านการสแกน QR Code ระหว่างวันที่ 5-14 พฤศจิกายน 2565 ณ บริเวณหน้าศาลากลางจังหวัดฉะเชิงเทรา
​
ธนาคารมุ่งมั่นนำเทคโนโลยีและนวัตกรรมทางการเงินที่ทันสมัย วางระบบโครงสร้างพื้นฐานเพื่อยกระดับคุณภาพชีวิตของประชาชนในจังหวัดฉะเชิงเทรามาอย่างต่อเนื่อง พร้อมเคียงข้างชุมชนเพื่อสร้างความแข็งแกร่งให้พึ่งพาตนเองได้ ตามวิสัยทัศน์ “กรุงไทยเคียงข้างไทย สู่ความยั่งยืน” โดยให้ความสำคัญกับการกระตุ้นเศรษฐกิจควบคู่กับการพัฒนาชุมชน สังคม และสิ่งแวดล้อม พร้อมต่อยอดความสำเร็จ จากการผลักดันจังหวัดฉะเชิงเทราสู่การเป็น Smart City เมืองอัจฉริยะ 5 ด้าน ได้แก่ 1. Smart Economy เศรษฐกิจอัจฉริยะ 2. Smart Mobility ระบบขนส่งอัจฉริยะ 3. Smart People พลเมืองอัจฉริยะ 4. Smart Living ความเป็นอยู่อัจฉริยะ และ 5. Smart Governance เพิ่มประสิทธิภาพระบบการทำงานให้เกิดธรรมาภิบาล สู่การส่งเสริมการค้าการลงทุน เพิ่มศักยภาพทางธุรกิจของฉะเชิงเทรา ซึ่งอยู่ในพื้นที่เขตพัฒนาพิเศษภาคตะวันออก (EEC) ให้พร้อมรองรับนักลงทุนจากในประเทศและต่างประเทศ ผลักดันการลงทุนในประเทศให้เติบโตเต็มศักยภาพ ครอบคลุมผู้ประกอบการทุกกลุ่มทั้งผู้ประกอบการธุรกิจขนาดใหญ่ และผู้ประกอบการธุรกิจ SMEs ด้วยผลิตภัณฑ์และบริการทางการเงินที่หลากหลายครอบคลุมทุกมิติ เพื่อร่วมขับเคลื่อนเศรษฐกิจภาคตะวันออกให้เติบโตอย่างยั่งยืน
วันพุธที่ 26 ตุลาคม 2565
กรมทางหลวงชนบท กำชับแขวงทางหลวงชนบทเร่งให้ความช่วยเหลือประชาชน พร้อมฟื้นฟูสายทางหลวงชนบท
ที่ได้รับผลกระทบจากอุทกภัย ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวถึงสถานการณ์อุทกภัยที่เกิดขึ้นในประเทศไทยขณะนี้ว่า มีสายทางหลวงชนบทได้รับผลกระทบจากการกัดเซาะของมวลน้ำที่ท่วมขัง และทำให้สายทางหลวงชนบทได้รับความเสียหายทั้งสิ้น จำนวน 102 สายทาง ปัจจุบันสามารถเปิดให้ประชาชนสัญจรผ่านได้แล้วจำนวน 45 สายทาง และยังไม่สามารถสัญจรได้ จำนวน 57 สายทาง แบ่งออกเป็น ภาคเหนือ จำนวน 2 สายทาง ภาคกลาง จำนวน 15 สายทาง ภาคตะวันออกเฉียงเหนือ จำนวน 40 สายทาง ทั้งนี้ ได้กำชับให้ผู้อำนวยการแขวงทางหลวงชนบทเตรียมพร้อมในทุกมิติ เช่น เครื่องจักร วัสดุอุปกรณ์ กำลังคน รถรับ - ส่งประชาชน และสิ่งของที่จำเป็น เพื่อเร่งช่วยเหลือประชาชนให้ทันต่อสถานการณ์ ตลอดจนลงพื้นที่ติดตามดูแลสถานการณ์น้ำท่วมอย่างใกล้ชิด พร้อมรับฟังปัญหาความเดือดร้อนจากพี่น้องประชาชนในพื้นที่ เพื่อเร่งรัดฟื้นฟูสายทางหลวงชนบทที่ได้รับผลกระทบอย่างเต็มที่ และรายงานผลการดำเนินงานช่วยเหลือพี่น้องประชาชนให้รับทราบทุกวันจนกว่าสถานการณ์จะกลับเข้าสู่ภาวะปกติ
อธิบดีกรมทางหลวงชนบท กล่าวต่อว่า การเกิดอุทกภัยในประเทศไทยครั้งนี้ ทั้งนายกรัฐมนตรีและรัฐมนตรีว่าการกระทรวงคมนาคม มีความห่วงใยในความเดือดร้อนของประชาชนเป็นอย่างมาก โดยได้มอบแนวทางให้หน่วยงานที่เกี่ยวข้องเร่งให้ความช่วยเหลือและเยียวยาอย่างเร่งด่วน โดยในส่วนของกรมทางหลวงชนบทได้เร่งดำเนินการสำรวจ ออกแบบ ประมาณการราคา และจัดทำข้อมูลความเสียหายของสายทางหลวงชนบทที่ได้รับผลกระทบจากอุทกภัยเพื่อเสนอคณะรัฐมนตรี (ครม.) พิจารณาโดยด่วน และหากสิ่งใดที่สามารถดำเนินการได้ก่อนขอให้ดำเนินการทันที โดยไม่ต้องรอน้ำลด อาทิ การให้ความช่วยเหลือโดยจัดรถเพื่อรับ - ส่งประชาชนที่ติดค้างอยู่ในพื้นที่ ให้สามารถเดินทางใช้ชีวิตประจำวันได้ตามปกติ การบูรณาการร่วมกับหน่วยงานที่เกี่ยวข้องในพื้นที่เพื่อเร่งฟื้นฟูสายทางหลวงชนบทที่ถูกน้ำกัดเซาะจนได้รับความเสียหายให้สามารถใช้สัญจรชั่วคราวอย่างปลอดภัยได้ก่อน การลงพื้นที่เพื่อรับฟังปัญหาความเดือดร้อนและดำเนินการอย่างเต็มที่ในการช่วยเหลือบรรเทาทุกข์ให้กับพี่น้องประชาชน การเฝ้าระวังติดตามสถานการณ์น้ำท่วมอย่างใกล้ชิด เป็นต้น พร้อมทั้งได้เน้นย้ำให้ทุกหน่วยที่ได้รับผลกระทบต้องรายงานผลการดำเนินการช่วยเหลือประชาชนให้รับทราบทุกวัน เพื่อให้เป็นไปตามแนวทางการให้ความช่วยเหลือและเยียวยาพี่น้องประชาชนอย่างเต็มที่และรวดเร็วของรัฐมนตรีว่าการกระทรวงคมนาคม
สำหรับพี่น้องประชาชนที่มีความจำเป็นจะต้องเดินทางไปในพื้นที่ที่ประสบอุทกภัย ขอให้เดินทางด้วยความระมัดระวัง และขอให้ตรวจสอบข้อมูลก่อนเดินทางทุกครั้ง ที่สำคัญขอให้สังเกตป้ายเตือน ป้ายบอกทาง เพื่อความปลอดภัยของตนเอง โดยสามารถติดต่อสอบถามรายละเอียดเพิ่มเติมได้ที่ สายด่วนกรมทางหลวงชนบท โทร. 1146 หรือแขวงทางหลวงชนบทแต่ละจังหวัดเพื่อหลีกเลี่ยงและวางแผนก่อนเดินทาง ต่อไป
วันพฤหัสบดีที่ 22 กันยายน 2565
องคมนตรี ติดตามการพัฒนางาน โรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลำภู
องคมนตรี ติดตามความก้าวหน้าการพัฒนางานของโรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลำภู มีการดูแลผู้พิการแบบเบ็ดเสร็จ ลดการรอคอย ลดค่าใช้จ่าย ช่วยเพิ่มคุณภาพชีวิตผู้พิการ
วันนี้ (22 กันยายน 2565) ที่โรงพยาบาลนาวังเฉลิมพระเกียรติ ๘๐ พรรษา จังหวัดหนองบัวลำภู พลอากาศเอก ชลิตพุกผาสุข องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข ดร.นายแพทย์พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) คณะผู้บริหาร และหน่วยงานที่เกี่ยวข้อง ติดตามความก้าวหน้าการพัฒนางานสำคัญของโรงพยาบาล พร้อมให้กำลังใจบุคลากรผู้ปฏิบัติงาน และมอบของเยี่ยมให้กับผู้ป่วยที่มารับบริการ
นายแพทย์ณรงค์ สายวงศ์ รองปลัดกระทรวงสาธารณสุข กล่าวว่า โรงพยาบาลนาวังเฉลิมพระเกียรติ ๘๐ พรรษาเป็นโรงพยาบาลชุมชนขนาด 30 เตียง มีระบบบริการผู้พิการแบบเบ็ดเสร็จ “นาวังโมเดล” โดยรวม 3 หน่วยงานไว้ในโปรแกรมให้บริการรับรองความพิการแบบเบ็ดเสร็จจุดเดียว คือ โรงพยาบาล ออกเอกสารรับรองความพิการ สำนักงานพัฒนาสังคมและความมั่นคงของมนุษย์จังหวัด จดทะเบียนความพิการ และองค์การบริหารส่วนท้องถิ่นจ่ายเบี้ยความพิการ เป็นการพัฒนาระบบบริการเพื่อเพิ่มคุณภาพชีวิตผู้พิการให้เข้าถึงบริการอย่างรวดเร็วลดระยะเวลาในการดำเนินงานไม่เกิน 1 วัน จากปกติ 5-6 วัน และลดค่าใช้จ่ายในการเดินทาง มีผู้พิการในเขตอำเภอนาวังได้รับการดูแล จำนวน 61 ราย แบ่งเป็น ทางการเคลื่อนไหวหรือทางร่างกายจำนวน 49 ราย ทางสติปัญญาจำนวน 1 ราย ทางการเรียนรู้จำนวน 2 ราย ทางการมองเห็นจำนวน 3 ราย และทางการได้ยินหรือสื่อความหมายจำนวน 6 ราย
นายแพทย์ณรงค์กล่าวต่อว่า โรงพยาบาลนาวังเฉลิมพระเกียรติ ๘๐พรรษา ยังเป็นศูนย์ผ่าตัดตาต้อกระจกของเขตสุขภาพที่ 8 เริ่มดำเนินการผ่าตัดตาต้อกระจกตั้งแต่ปี พ.ศ.2556 มีผู้รับบริการทั้งสิ้น 14,943 ราย ได้รับการผ่าตัดตาต้อกระจก 6,172 ดวงตา ต้อเนื้อ 1,206 ดวงตา รวมผ่าตัดทั้งสิ้น 7,378 ดวงตา ลดเวลารอคอยการผ่าตัดจากประมาณ 3 เดือน เหลือเพียงไม่เกิน 1 สัปดาห์ และลดผู้พิการตาบอดจากโรคตาต้อกระจกได้เป็นจำนวนมาก และมีบริการหน่วยแพทย์อาสามูลนิธิเทพรัตนเวชชานุกูล โดยกรมการแพทย์ให้บริการ 7 สาขา ได้แก่ สาขาโรคผิวหนัง สาขาโรคมะเร็ง สาขาการดูแลผู้ป่วยกึ่งเฉียบพัน การฟื้นฟูสมรรถภาพและจัดบริการคนพิการ สาขาพัฒนาการเด็ก สาขาผู้สูงอายุ สาขาทันตกรรม และสาขาทางเดินปัสสาวะ ส่งผลให้คุณภาพชีวิตผู้รับบริการดีขึ้น
นอกจากนี้ ได้ดำเนินการโครงการต้นไม้ของลูก เพื่อสืบสานพระราชปณิธานในหลวงรัชกาลที่ 9 ในการปลูกป่าในใจคน โดยเด็กแรกเกิดทุกคนที่เกิดในโรงพยาบาลนาวังเฉลิมพระเกียรติ ๘๐พรรษา จะได้รับต้นยางนาเป็นสมบัติชิ้นแรกของชีวิตเด็กและครอบครัว เพื่อสร้างความผูกพันและการเห็นคุณค่าของป่าไม้ให้กับประชาชน
****************************************** 22 กันยายน 2565
วันพุธที่ 21 กันยายน 2565
เกษตรกร ร้อง ชัยวุฒิ ซื้อรถไถ ไม่ได้ของ วอน ปิดเพจ ด่วน
เกษตรกร ร้อง ชัยวุฒิ ซื้อรถไถ ไม่ได้ของ วอน ปิดเพจ ด่วน
เกษตรกรยื่นหลักฐานร้องดีอีช่วยปิดเพจหลังซื้อรถไถไม่ได้ของเสียหายร่วม3ล้านบาท
วันนี้(19กันยายน2565 )กลุ่มเกษตรกรผู้เสียหายจากการสั่งซื้อรถไถผ่านเพจเจริญเเท็คเตอร์ หรือหจก.เเท็คเตอร์จักรกล ขายรถไถออนไลน์รวมตัวกันประมาณ20คนเดินทางมาจากหลายจังหวัดเช่นสกลนครมหาสารคามเพื่อนำหลักฐานมาร้องเรียนต่อนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมโดยการประสานของนายพรชัยวิมลศุภวงศ์ทนายอาสา หลังจากที่เกษตรกรได้มีการโอนเงินสั่งซื้อรถไถจากเพจเจริญเเท็คเตอร์ออนไลน์เเล้วไม่ได้ของ รวมมูลค่ากว่า3ล้านบาทโดยนายชัยวุฒิระบุว่าจะรีบดำเนินการปิดเว็ปดังกล่าวให้เร็วที่สุดหลังจากพบว่าหลอกลวงประชาชนเป็นจำนวนมากพร้อมเตือนเกษตรกรรายอื่นไม่ให้ตกเป็นเหยื่อ
ด้านนางสาวธัญดาอรกิจภัทรวรภากุลผู้เสียหาย เปิดเผยว่าโอนเงินไปซื้อรถไถเป็นจำนวน445,000บาทจนถึงวันนี้เกือบปีก็ยังไม่ได้ของเช่นเดียวกันกับนายจำลองสุพลังผู้เสียหายระบุว่าคนขายอ้างว่าตนเองเป็นตำรวจก็เลยเชื่อไม่คิดว่าจะถูกโกงเลยโอนเงินไปให้90,000บาทสุดท้ายก็ไม่ได้ของเเละจนถึงตอนนี้ จึงได้มายื่นหนังสือร้องเรียนเพื่อหวังให้กระทรวงดิจิทัลเพื่อเศรษฐกิจเเละสังคมช่วยเหลือด้วยการปิดเพจเเละดำเนินคดีรวมถึงให้ความเป็นธรรมกับผู้เสียหายด้วย
**************
วันศุกร์ที่ 9 กันยายน 2565
​Thailand and APEC economies commit to promote empowerment and advancement of women and gender equality
​Thailand and APEC economies commit to promote empowerment and advancement of women and gender equality
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Thailand’s success in hosting APEC Women and the Economy Forum (WEF) on September 7, 2022 at the Icon Siam, Bangkok.
At the meeting, Thailand and APEC economies agreed to promote networking for inclusive women empowerment. Environment that is enabling and conducive for women to thrive is essential to advancing inclusive and sustainable economic growth in the region. The meeting also emphasized the need to prevent and eliminate all forms of gender-based violence and discrimination against women and girls, and empowerment and advancement of women and gender equality in the Asia Pacific region towards an open, dynamic, resilient and peaceful Asia-Pacific community by 2040 for the prosperity of all our people and future generations.
According to the Government Spokesperson, the Thai Government has placed importance on women’s economic empowerment. As host of APEC 2022, Thailand envisions sustainable and resilient economy and society through adoption of the Bio-Circular-Green (BCG) Economy model, which integrates and synergizes three economic approaches, where technology and innovation are used to create value, reduce waste, and promote a sustainable business model. Promoting women’s economic empowerment and access to capital and markets, leadership positions in all levels of decision making, and inclusive and quality education, training and skills development would bring about balanced and inclusive socio-economic and environmental growth.
วันอาทิตย์ที่ 4 กันยายน 2565
ชัยวุฒิ เปิดท่อร้อยสายมุดลงใต้ดิน กลางเมืองหาดใหญ่ เร่งจัดระเบียบสายสื่อสาร เผยดำเนินการได้ตามเป้า คุยเอกชนเตรียมผลักดัน “หนึ่งบ้านหนึ่งสายสื่อสาร” สร้างความยั่งยืนในอนาคต
ชัยวุฒิ เปิดท่อร้อยสายมุดลงใต้ดิน กลางเมืองหาดใหญ่ เร่งจัดระเบียบสายสื่อสาร เผยดำเนินการได้ตามเป้า คุยเอกชนเตรียมผลักดัน “หนึ่งบ้านหนึ่งสายสื่อสาร” สร้างความยั่งยืนในอนาคต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมลงพื้นที่ตรวจเยี่ยมเร่งรัดการจัดระเบียบสายสื่อสารในพื้นที่อ.หาดใหญ่จ.สงขลาบริเวณถนนกาญจนวนิชจากหน้าเซ็นทรัลเฟสติวัลหาดใหญ่ถึงหน้ามหาวิทยาลัยสงขลานครินทร์จัดระเบียบสาย​สื่อสารรื้อสายไม่ได้ใช้แล้วมัดจัดระเบียบสายที่มีอยู่ให้เรียบร้อยระยะทาง​ 2.5กิโลเมตร,บริเวณถนนนวลแก้วที่กำลังดำเนินการจัดระเบียบสายสื่อสารระยะทาง5.6กิโลเมตรและบริเวณถนนธรรมนูญวิถีคือพื้นที่ที่มีการนำสายไฟและสายสื่อสารลงท่อร้อยสายใต้ดินแล้วทั้งหมดระยะทาง2.2กม.
นายชัยวุฒิกล่าวว่าที่ผ่านมากระทรวงดิจิทัลฯได้ประสานผู้ให้บริการเครือข่ายอินเตอร์เน็ตจัดระเบียบสายในถนนเส้นหลักทั่วประเทศวันนี้มีโอกาสมาติดตามให้กำลังใจผู้ปฏิบัติงานพร้อมเร่งรัดการจัดระเบียบในอ.หาดใหญ่ซึ่งในภาพรวมสามารถดำเนินการได้ตามแผนและงบประมาณที่อนุมัติมาแล้วได้ดีมากยังเหลืออีกบางพื้นที่ที่กำลังดำเนินการอยู่
การจัดระเบียบสายสื่อสารเป็นการทำงานร่วมกันของผู้ให้บริการเครือข่ายฯโดยมีทั้งNT True AISและ3BBเป็นหลักร่วมกันนำสายสื่อสารของทุกเจ้ามามัดรวมให้เรียบร้อยเดินสายใหม่เก็บทิ้งสายเก่าทั้งสายเคเบิ้ลสายโทรศัพท์ที่ไม่ได้ใช้จะทำให้ปริมาณสายสื่อสารบนเสาไฟลดลงเป็นระเบียบเรียบร้อยขึ้นและในจุดที่มีความหนาแน่นของผู้ใช้บริการและสายสื่อสารมากเราก็จะนำลงท่อใต้ดินโดยDESประสานงานกับกสทช.ที่เป็นหน่วยงานหลักในเรื่องนี้มาตลอด
“หัวใจของการจัดสายสื่อสารคือเรื่องความปลอดภัยสายจะไม่ไปกีดขวางการจราจรหรือกระทบกับเรื่องอื่นความรกรุงรังเป็นเรื่องสำคัญที่เราต้องเร่งแก้ปัญหาให้ได้เพราะทำให้ทัศนียภาพไม่สวยงาม”นายชัยวุฒิกล่าว
นอกจากนี้ในระยะต่อไปหลังจากที่สามารถจัดสายสื่อสารตามท้องถนนให้เป็นระเบียบได้แล้วนายชัยวุฒิกำลังอยู่ระหว่างการพูดคุยกับผู้ให้บริการทุกเจ้าให้สามารถใช้สายไฟเบอร์ที่ต่อเข้าอาคารร่วมกันได้จากตอนนี้ที่เมื่อผู้ใช้งานต้องการเปลี่ยนผู้ให้บริการก็ต้องมีการเดินสายใหม่เป็นผู้ใช้งานสามารถเปลี่ยนผู้ให้บริการได้โดยไม่ต้องมีการเดินสายไฟเบอร์ในอาคารใหม่“หนึ่งบ้านหนึ่งสายสื่อสาร”ได้ในอนาคตซึ่งจะทำให้ประหยัดค่าใช้จ่ายและไม่เกิดความรกรุงรังในจุดเชื่อมต่อจากถนนเข้าไปถึงตัวอาคารด้วย
*****************
วันพุธที่ 14 กันยายน 2565
ดีอีเอส ร่วมกิจกรรมรณรงค์ “ไทยพร้อม APEC พร้อม” ไทยเป็นเจ้าภาพเอเปค
ดีอีเอส ร่วมกิจกรรมรณรงค์ “ไทยพร้อม APEC พร้อม” ไทยเป็นเจ้าภาพเอเปค
เมื่อวันที่ 14 กันยายน 2565 นางสาวกัลยา ชินาธิวร รักษาราชการในตำแหน่งที่ปรึกษาด้านต่างประเทศ ได้รับมอบหมายจากปลัดกระทรวงดิจิทัลเพื่อเศรษฐกิจและสังคม เข้าร่วมพิธีเปิดกิจกรรมรณรงค์ “ไทยพร้อม APEC พร้อม” ณ โรงแรมคอนราด กรุงเทพฯ ซึ่งจัดขึ้นโดยกรมประชาสัมพันธ์ โดยมีรัฐมนตรีประจำสำนักนายกรัฐมนตรี (นายอนุชา นาคาศัย) เป็นประธานในพิธีเปิด เพื่อดำเนินการเผยแพร่ประชาสัมพันธ์การเป็นเจ้าภาพเอเปคของไทย ปี พ.ศ. 2565 เพื่อสร้างการรับรู้และการมีส่วนร่วมให้คนไทยตื่นตัวต่อการเป็นเจ้าภาพการประชุมเอเปคที่จะเกิดขึ้น พร้อมนี้ กระทรวงดิจิทัลเพื่อเศรษฐกิจและสังคมได้ร่วมจัดแสดงนิทรรศการ เพื่อเผยแพร่ความสำเร็จของการเป็นเจ้าภาพจัดการประชุมคณะทำงานเอเปคด้านโทรคมนาคมและสารสนเทศ ครั้งที่ 64 (The 64th APEC Telecommunications and Information Working Group: APEC TELWG 64) และการประชุมที่เกี่ยวข้อง เมื่อวันที่ 9 – 14 พฤษภาคม 2565 ณ โรงแรมแชงกรี – ลา กรุงเทพฯ และผ่านระบบการประชุมทางไกล ซึ่งไทยได้เน้นย้ำความมุ่งมั่นในการส่งเสริมการเปลี่ยนผ่านไปสู่เศรษฐกิจและสังคมดิจิทัล โดยได้ให้ความสำคัญ 3 ประเด็น ผ่านการจัดกิจกรรมการประชุมโต๊ะกลม (Roundtable) ประกอบด้วย (1) การสร้างกำลังคนดิจิทัลยุค Next Normal (2) การแลกเปลี่ยนประสบการณ์ด้านเทคโนโลยีโทรคมนาคมใหม่ ๆ เพื่อลดข้อจำกัดในการพัฒนาสังคมดิจิทัลในอนาคต และ (3) การสร้างเศรษฐกิจดิจิทัลที่มั่นคงและน่าเชื่อถือ
************************
วันอังคารที่ 27 กันยายน 2565
การประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565
การประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565
วันที่ 27 กันยายน 2565 รองปลัดกระทรวงเกษตรและสหกรณ์ นายโอภาส ทองยงค์ เป็นประธานการประชุมคณะอนุกรรมการบริหารจัดการกลุ่มสินค้ากล้วยไม้ ไม้ดอกไม้ประดับ ครั้งที่ 4/2565 ณ ห้องประชุม 135 และผ่านระบบประชุมออนไลน์ (Zoom Meeting)
การประชุมครั้งนี้มีวาระที่สำคัญ คือ การพิจารณาโครงการรวบรวมรับซื้อผลผลิตกล้วยไม้ตัดดอก ปี 2565 ที่ขอใช้เงินกองทุนรวมเพื่อช่วยเหลือเกษตรกร เพื่อกระตุ้นการรับซื้อผลผลิตจากเกษตรกรให้กระจายออกสู่ตลาดเพิ่มขึ้น รวมทั้งเพื่อรักษาเสถียรภาพและยกระดับราคากล้วยไม้ตัดดอก ซึ่งประธานฯ ได้มอบหมายฝ่ายเลขานุการจัดประชุมหารือผู้ที่เกี่ยวข้องเพื่อหารือในรายละเอียดและจัดส่งข้อมูลให้คณะกรรมการบริหารกองทุนรวมเพื่อช่วยเหลือเกษตรกรโดยเร็วต่อไป
ที่ประชุมได้รับทราบสถานการณ์กล้วยไม้และไม้ดอกไม้ประดับ และผลการดำเนินงานตามแผนปฏิบัติการด้านกล้วยไม้ ระยะ 3 ปี (2563-2565) และพิจารณาแผนปฏิบัติการด้านกล้วยไม้ ไม้ดอกไม้ประดับ ปี 2566-2570 โดยมีการวิเคราะห์ SWOT และกำหนดวิสัยทัศน์เป็น "ประเทศไทยเป็นฐานการผลิตและการส่งออกกล้วยไม้และไม้ดอกไม้ประดับเมืองร้อนที่มีคุณภาพ" ประกอบด้วยแผนปฏิบัติการย่อย 4 ด้าน คือ
1. ด้านการเพิ่มประสิทธิภาพผลผลิตและพัฒนาคุณภาพสินค้าไม้ดอกไม้ประดับ
2. ด้านการเพิ่มศักยภาพการตลาด
3. ด้านการส่งเสริมและพัฒนางานวิจัยด้านการผลิต การเพิ่มมูลค่า และการตลาด
4. ด้านบูรณาการความร่วมมือการบริหารจัดการสินค้าไม้ดอกไม้ประดับ
ประธานฯ ได้มอบหมายให้หน่วยงานที่เกี่ยวข้องจัดส่งแผนงานและงบประมาณในแต่ละแผนปฏิบัติการย่อย ให้ฝ่ายเลขานุการตรวจสอบความครบถ้วนและสมบูรณ์ของแผน เพื่อให้เกิดการบูรณาการทุกภาคส่วนในการพัฒนาอุตสาหกรรมกล้วยไม้ ไม้ดอกไม้ประดับของไทยให้สามารถแข่งขันได้ในตลาดโลกท่ามกลางความผันผวนของปัจจัยต่างๆ ที่ไม่แน่นอนในอีก 5 ปีข้างหน้านับจากนี้
ประธานฯ ได้กล่าวขอบคุณคณะกรรมการทุกท่านสำหรับการร่วมงานในปี 2565 นี้ และขอให้ทุกภาคส่วนช่วยกันส่งเสริมและพัฒนาวงการกล้วยไม้ และไม้ดอกไม้ประดับของไทยต่อไป
วันจันทร์ที่ 10 ตุลาคม 2565
อนุมัติ 422 ล้านบาท จัดโครงการพาณิชย์ ลดราคา ออนทัวร์ ทั่วไทย
วันเสาร์ที่ 8 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมโครงการที่ช่วยบรรเทาภาระค่าครองชีพแก่ประชาชน โดยอนุมัติงบ 422 ล้านบาท
ให้แก่กระทรวงพาณิชย์ เพื่อดำเนินโครงการ “พาณิชย์ลดราคา ออนทัวร์ ทั่วไทย”
ซึ่งเป็นการจำหน่ายสินค้าอุปโภคบริโภคที่จำเป็นต่อการดำรงชีพในราคาประหยัดให้แก่ประชาชนทุกจังหวัดทั่ว
ประเทศ เช่น เนื้อหมู เนื้อไก่ ไข่ไก่ สินค้าเกษตร โดยจัดหาสินค้าจากสมาคมซัพพลายเออร์
และกลุ่มเกษตรกรในพื้นที่ของแต่ละจังหวัด พร้อมจัดหาสถานที่ในการจำหน่ายสินค้าให้ประชาชนเข้าถึงได้ง่าย
เช่น พื้นที่สาธารณะหรือลานอเนกประสงค์ของสำนักงานเขต การเคหะชุมชน สำนักงานพาณิชย์จังหวัด
และแหล่งชุมชนที่เหมาะสม โดยมีเป้าหมายจัดงานครั้งละ 3 วัน ไม่ต่ำกว่า 274 ครั้ง
ระยะเวลาดำเนินโครงการ 30 วันในช่วงเดือน ต.ค.2565 นี้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 พฤศจิกายน 2565
รัฐบาลผลักดันการยกเลิก พ.ร.บ.ว่าด้วยความผิดอันเกิดจากการใช้เช็ค พ.ศ.2534 เสนอเข้าสภาฯ เป็นเรื่องด่วน สนับสนุนการแก้ไขปัญหาหนี้ให้เกิดความเป็นธรรม
รัฐบาลผลักดันการยกเลิก พ.ร.บ.ว่าด้วยความผิดอันเกิดจากการใช้เช็ค พ.ศ.2534 เสนอเข้าสภาฯ เป็นเรื่องด่วน สนับสนุนการแก้ไขปัญหาหนี้ให้เกิดความเป็นธรรม
วันที่ 3 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้ประกาศให้ปี 2565 เป็นปีแห่งการแก้ไขปัญหาหนี้สินครัวเรือน ซึ่งขณะนี้หลายหน่วยงานได้ดำเนินโครงการที่เกี่ยวข้องกับภารกิจของหน่วยงาน ทั้งในรูปแบบการปรับปรุงโครงสร้างหนี้ นำหนี้นอกระบบเข้ามาอยู่ในระบบ ตลอดจนการปรับปรุงแก้ไขกฎหมายเพื่อให้เอื้อต่อการแก้ไขปัญหาหนี้สินให้ลูกหนี้ได้รับความเป็นธรรม
โดยในส่วนของการปรับปรุงกฎหมาย รัฐบาลอยู่ระหว่างการเร่งรัดกฎหมายหลายฉบับด้วยกัน ล่าสุดคณะรัฐมนตรี(ครม.) ได้รับทราบผลการประชุมคณะกรรมการประสานงานสภาผู้แทนราษฎร วันจันทร์ ที่ 31 ต.ค. 65 ซึ่งให้เสนอร่างพระราชบัญญัติยกเลิกพระราชบัญญัติ(พ.ร.บ.) ว่าด้วยความผิดอันเกิดจากการใช้เช็ค พ.ศ.2534 พ.ศ. ... ต่อสภาผู้แทนราษฎรเพื่อบรรจุระเบียบวาระเป็นเรื่องด่วน ซึ่งสาระสำคัญของกฎหมายฉบับนี้จะยกเลิก พ.ร.บ.ว่าด้วยความผิดอันเกิดจากการใช้เช็ค พ.ศ.2534 ทำให้เมื่อมีกรณีลูกหนี้สั่งจ่ายเช็คโดยไม่มีเจตนาทุจริต แต่เช็คไม่สามารถขึ้นเงินได้ เพราะเงินในบัญชีของลูกหนี้ไม่เพียงพอ หรือที่เรียกว่า เช็คเด้ง จะเหลือเพียงมูลความผิดที่ฟ้องร้องกันทางแพ่ง ไม่มีโทษทางอาญาที่ต้องถูกปรับหรือจำคุกอีกต่อไป
น.ส.ไตรศุลี กล่าวว่า ตาม พ.ร.บ.ว่าด้วยความผิดอันเกิดจากการใช้เช็ค พ.ศ. 2534 หากเกิดกรณีเช็คเด้งไม่ว่าจะมีเจตนาทุจริตหรือไม่ ลูกหนี้ต้องมีโทษทางอาญาถูกปรับหรือจำคุกหรือทั้งจำทั้งปรับ เสมือนลูกหนี้ต้องเอาเสรีภาพของตนเองเป็นประกันว่าเช็คจะไม่เด้ง ทั้งที่ความเป็นจริงการที่เงินในบัญชีไม่พอจ่ายเจ้าหนี้ควรฟ้องร้องทางแพ่ง เรียกเงินตามเช็คเท่านั้น แต่เมื่อมีกฎกมายฉบับนี้อยู่ทำให้ทางปฏิบัติเจ้าหนี้มักเลือกฟ้องเป็นคดีอาญาเพื่อข่มขู่ลูกหนี้
“ปัจจุบันเทคโนโลยีทางการเงินเปลี่ยนไปมากมีการใช้ทั้งบัตรเครดิต เดบิต การชำระเงินอิเล็กทรอนิกส์ เข้ามาแทนที่การใช้เช็ค หากยังคงกฎหมายนี้ไว้อาจจะเป็นการใช้โทษอาญาในทางที่ไม่เหมาะสม รัฐบาลจึงเร่งรัดให้มีการแก้ไขปัญหาในเรื่องนี้ ให้การจัดการหนี้สินระหว่างเจ้าหนี้กับลูกหนี้อยู่ภายใต้กฎหมายที่เป็นธรรม โดยเมื่อกฎหมายยกเลิก พ.ร.บ.ว่าด้วยความผิดอันเกิดกจาการใช้เช็คฯ มีผลบังคับ ผู้ที่ต้องโทษอยู่จะได้รับการปล่อยตัวทันที หรือหากศาลพิจารณาคดีอยู่ก็จะจำหน่ายคดีส่วนอาญาออกไป และต่อไปนี้เจ้าหนี้จะไม่สามารถฟ้องทางอาญาเพื่อบีบคั้นลูกหนี้ไม่ได้อีกต่อไป” น.ส.ไตรศุลี กล่าว
น.ส.ไตรศุลี กล่าวว่า แม้จะยกเลิกกฎหมายฉบับนี้แล้ว แต่ก็ยังมีบทบัญญัติตามประมวลกฎหมายอาญาลงโทษลูกหนี้ที่สั่งจ่ายเช็คเด้งโดยมีเจตนาทุจริต อยู่ในส่วนความผิดฐานฉ้อโกง ตามประมวลกฎหมายอาญา มาตรา 341 ซึ่งต้องระวางโทษจำคุกไม่เกิน 3 ปี หรือปรับไม่เกิน 60,000 บาท หรือทั้งจำทั้งปรับ
นอกจากนี้ การยกเลิก พ.ร.บ.ว่าด้วยความผิดอันเกิดกจาการใช้เช็คฯ ยังเป็นการปรับปรุงกฎหมายเพื่อให้ สอดคล้องกับมาตรา 77 ของรัฐธรรมนูญ ที่กำหนดหลักการให้พึงกำหนดโทษทางอาญาเฉพาะความผิดร้ายแรง และกติการะหว่างประเทศว่าด้วยสิทธิพลเมืองและสิทธิทางการเมือง ที่กำหนดว่าบุคคลจะถูกจำคุกเพียงเพราะเหตุว่าไม่สามารถปฏิบัติการชำระหนี้ตามสัญญาไม่ได้
วันเสาร์ที่ 22 ตุลาคม 2565
"ทิพานัน" แจ้งข่าววันหยุดยาววันปิยมหาราช ท่าอากาศยานสุวรรณภูมิเปิดให้ผู้โดยสารและผู้ใช้บริการจอดรถฟรี ณ ลานจอดรถระยะยาว  โซน C   ตั้งแต่ 21-25 ตุลาคม
"ทิพานัน" แจ้งข่าววันหยุดยาววันปิยมหาราช ท่าอากาศยานสุวรรณภูมิเปิดให้ผู้โดยสารและผู้ใช้บริการจอดรถฟรี ณ ลานจอดรถระยะยาว  โซน C   ตั้งแต่ 21-25 ตุลาคม
วันนี้ 22 ต.ค. 65 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า เนื่องในวันหยุดยาวติดต่อกัน3 วัน ในช่วงวันหยุดชดเชยวันปิยมหาราช 22-24 ตุลาคมนี้ รัฐบาลภายใต้ พล.อ.ประยุทธ์ จันทร์โอชา นายกรัฐมนตรีได้เข้าใจถึงพี่น้องประชาชนจะได้เดินทางกลับภูมิลำเนาและท่องเที่ยวพักผ่อนในวันหยุด ทั้งนี้เพื่อเป็นการอำนวยความสะดวกและลดภาระค่าใช้จ่ายให้กับประชาชน รวมทั้งกระตุ้นการท่องเที่ยวเพื่อฟื้นฟูเศรษฐกิจ ท่าอากาศยานสุวรรณภูมิ (ทสภ.) จึงได้ทำการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จำนวน 718 คัน โดยผู้โดยสาร และผู้ใช้บริการสามารถนำรถยนต์เข้ามาจอดฟรี ระหว่างวันที่ 21-25 ต.ค.65 ได้ตั้งแต่เวลา 00.01 น. ของวันที่ 21 ตุลาคม 2565 ถึงเวลา 24.00 น. ของวันที่ 25 ต.ค.2565 รวม 5 วัน
น.ส.ทิพานัน กล่าวว่า พร้อมกันนี้ทาง ทสภ. ยังได้จัดรถชัตเติ้ลบัส สาย A วิ่งให้บริการรับ-ส่ง เพื่ออำนวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่ายอีกด้วย
“รัฐบาลจึงขอแจ้งข่าวสารมายังประชาชนอีกครั้ง เพื่อย้ำถึงการอำนวยความสะดวกและเข้าใจประชาชน ทั้งนี้พี่น้องประชาชนควรเผื่อเวลาในการเดินทางมายังสนามบินล่วงหน้า เพื่อให้การเดินทางเป็นไปตามแผนที่กำหนดของท่าน ที่สำคัญพล.อ.ประยุทธ์ จันทร์โอชา นายกรัฐมนตรี ได้เน้นย้ำให้ทุกภาคส่วนดูแลให้พี่น้องประชาชนให้เดินทางอย่างปลอดภัยในช่วงวันหยุดยาวนี้ด้วย”น.ส.ทิพานัน กล่าว
วันพุธที่ 28 กันยายน 2565
รองโฆษกรัฐบาลย้ำ อย่าเชื่อข่าวลือ “อ่างเก็บน้ำเต็ม” กางตัวเลขระดับน้ำอ่างขนาดเล็กและขนาดใหญ่ ทุกหน่วยเตรียมพร้อมรับมือ “พายุโนรู”
รองโฆษกรัฐบาลย้ำ อย่าเชื่อข่าวลือ “อ่างเก็บน้ำเต็ม” กางตัวเลขระดับน้ำอ่างขนาดเล็กและขนาดใหญ่ ทุกหน่วยเตรียมพร้อมรับมือ “พายุโนรู”
วันที่ 28 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากประกาศกรมอุตุนิยมวิทยาเตือน“พายุโนรู” ทำให้มีการเผยแพร่ข้อมูล “มีเขื่อนแตกหรือไม่สามารถเก็บกักน้ำได้อีกแล้ว” ผ่านสื่อโซเซียลจนเกิดความเข้าใจผิด จึงขอให้ประชาชนรับฟังข้อมูลข่าวสารการแจ้งเตือนและความเคลื่อนไหวของสถานการณ์จากหน่วยงานภาครัฐอย่างใกล้ชิด
นางสาวรัชดา กล่าวว่า จากรายงานสถานการณ์น้ำของกรมชลประทาน (ข้อมูล ณ วันที่ 27 ก.ย.65) พบว่า สภาพน้ำในอ่างเก็บน้ำขนาดใหญ่และขนาดกลาง (447 แห่ง) มีปริมาตรน้ำในอ่างฯ 55,078 ล้าน ลบ.ม. คิดเป็นร้อยละ 72 ปริมาตรน้ำในอ่างฯ เทียบกับปี 2564 มากกว่าปี 2564 จำนวน 5,935 ล้าน ลบ.ม. ปริมาณน้ำไหลลงอ่างฯ 1,156.63 ล้าน ลบ.ม. ปริมาณน้ำระบาย 462.06 ล้าน ลบ.ม. สามารถรับน้ำได้อีก 21,030 ล้าน ลบ.ม.
สภาพน้ำในอ่างเก็บน้ำขนาดใหญ่ ปริมาตรน้ำในอ่างฯ 50,688 ล้าน ลบ.ม. คิดเป็นร้อยละ 71 ปริมาตรน้ำในอ่างฯ เทียบกับปี 2564 มากกว่าปี 2564 จำนวน 5,727 ล้าน ลบ.ม. ปริมาณน้ำไหลลงอ่างฯ จำนวน 798.10 ล้าน ลบ.ม. ปริมาณน้ำระบาย จำนวน 175.47 ล้าน ลบ.ม. สามารถรับน้ำได้อีก 20,249 ล้าน ลบ.ม.
ในส่วนของอ่างเก็บน้ำภูมิพล สิริกิติ์ แควน้อยฯ และป่าสักชลสิทธิ์ รวม 4 อ่างฯ มีปริมาตรน้ำในอ่างฯ 16,307 ล้าน ลบ.ม. คิดเป็นร้อยละ 66 ปริมาณน้ำไหลลงอ่างฯ 363.78 ล้าน ลบ.ม. ปริมาณน้ำระบาย 22.37 ล้าน ลบ.ม.สามารถรับน้ำได้อีก 8,564 ล้าน ลบ.ม.
อ่างเก็บน้ำขนาดใหญ่ท่ีอยู่ในเกณฑ์ มากกว่าร้อยละ 80 ขึ้นไป ของความจุอ่างฯ จำนวน 15 อ่างฯ อาทิ อ่างฯ แม่งัดสมบูรณ์ชล (87%) อ่างฯ จุฬาภรณ์ (85%) อ่างฯ อุบลรัตน์ (82%) อ่างฯ ลาตะคอง (81%) อ่างฯ สิรินธร (85%) อ่างฯ ทับเสลา (85%) อ่างฯ กระเสียว (82%) และอ่างฯ ศรีนครินทร์ (82%) ซึ่งหลายอ่างฯไม่ได้อยู่ในพื้นที่ๆจะได้รับผลกระทบจากมรสุม และหน่วยงานภาครัฐมีแผนบริหารจัดการหากจำเป็นต้องระบายน้ำไว้แล้ว เพื่อให้ประชาชนในเขตพื้นที่รับน้ำได้รับผลกระทบน้อยที่สุด
นางสาวรัชดา ย้ำ อ่างเก็บน้ำทั้งขนาดเล็กและขนาดใหญ่ในประเทศไทย ยังสามารถรับน้ำได้ ขอให้เชื่อมั่นต่อแผนรับน้ำ และการระบายน้ำของรัฐบาล ทั้งนี้ ทุกหน่วยงานไม่ได้นิ่งนอนใจเตรียมพร้อมรับมือสถานการณ์ พายุโนรูอยู่ตลอดเวลา โดยสำนักงานทรัพยากรน้ำแห่งชาติ (สทนช.) ได้จัดประชุมคณะทำงานอำนวยการบริหารจัดการน้ำส่วนหน้าในพื้นที่เสี่ยงอุทกภัยภาคตะวันออกเฉียงเหนือ เพื่อติดตามสถานการณ์เตรียมการรับมือและพร้อมให้ความช่วยเหลือประชาชนในพื้นที่เสี่ยงที่อาจได้รับผลกระทบจากการเคลื่อนตัวของพายุ “โนรู” (NORU) รวมถึงติดตามแนวทางการบริหารจัดการอุทกภัยในพื้นที่ลุ่มน้ำชี-มูล และติดตามผลการดำเนินการการตรวจสอบความมั่งคงแข็งแรงของเขื่อนเพื่อป้องกันเกิดเหตุพนังกั้นลำน้ำแตก รวมทั้งเตรียมความพร้อมเครื่องจักรเครื่องมือช่วยเหลือพื้นที่ประสบอุทกภัย และกลไกการเจ้งเตือนระดับน้ำที่คาดว่าจะสูงขึ้นในพื้นที่เสี่ยงให้ประชาชนเตรียมอพยพเคลื่อนย้ายสิ่งของและทรัพย์สินที่สำคัญล่วงหน้าได้ทันสถานการณ์
วันพุธที่ 14 กันยายน 2565
พล.อ.ประยุทธ์ จันทร์โอชา ขอบคุณทุกกำลังใจที่มอบให้ ยืนยันเคารพการพิจารณาของศาลฯ ไม่ว่าคำวินิจฉัยจะเป็นเช่นใด ขณะนี้ยังคงปฏิบัติหน้าที่รมว.กลาโหม เร่งสนับสนุนรัฐบาลแก้ไขปัญหาน้ำท่วม
พลเอก ประยุทธ์ จันทร์โอชา ขอบคุณทุกกำลังใจที่มอบให้ ยืนยันเคารพการพิจารณาของศาลฯ ไม่ว่าคำวินิจฉัยจะเป็นเช่นใด ขณะนี้ยังคงปฏิบัติหน้าที่รัฐมนตรีว่าการกระทรวงกลาโหม เร่งสนับสนุนรัฐบาลแก้ไขปัญหาน้ำท่วม
วันที่ 14 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา รัฐมนตรีว่าการกระทรวงกลาโหม รับทราบผลการพิจารณาของศาลรัฐธรรมนูญ ที่กำหนดนัดอ่านคำวินิจฉัยเรื่องการดำรงตำแหน่งนายกรัฐมนตรี ในวันศุกร์ที่ 30 กันยายน 2565 โดยเชื่อมั่นในกระบวนการยุติธรรม และยืนยันว่าจะให้ความเคารพต่อผลการพิจารณาของศาลฯ ไม่ว่าคำวินิจฉัยจะเป็นเช่นใด
พลเอก ประยุทธ์ จันทร์โอชา ขอขอบคุณกำลังใจจากประชาชนทุกคนที่มอบให้ และขณะนี้ยังคงปฏิบัติหน้าที่รัฐมนตรีว่าการกระทรวงกลาโหม ในการสนับสนุนรัฐบาลอย่างเต็มที่ และในสถานการณ์ปัจจุบันได้ให้กองทัพและหน่วยงานที่เกี่ยวข้องในสังกัดกระทรวงกลาโหม เร่งดูแล ช่วยเหลือประชาชนที่ได้รับความเดือดร้อน จากสถานการณ์น้ำท่วมขังอย่างทันท่วงที ทั้งในกรุงเทพมหานครและอีกหลายพื้นที่ของประเทศไทย พร้อมทั้งช่วยฟื้นฟู เยียวยา ผู้ที่ได้รับผลกระทบเพื่อให้สถานการณ์คลี่คลายโดยเร็ว
วันอังคารที่ 6 กันยายน 2565
ครม.เห็นชอบ รฟม. ให้ กกท. เช่าพื้นที่บริเวณศูนย์ซ่อมบำรุงห้วยขวางเพื่อก่อสร้างอาคารและสนามฝึกซ้อมสำหรับเด็กและเยาวชน
ครม.เห็นชอบ รฟม. ให้ กกท. เช่าพื้นที่บริเวณศูนย์ซ่อมบำรุงห้วยขวางเพื่อก่อสร้างอาคารและสนามฝึกซ้อมสำหรับเด็กและเยาวชน
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 6 ก.ย. 65 ได้เห็นชอบให้การรถไฟฟ้าขนส่งมวลชนแห่งประเทศไทย (รฟม.) อนุญาตให้การกีฬาแห่งประเทศไทย (กกท.) เช่าพื้นที่บริเวณศูนย์ซ่อมบำรุงห้วยขวางของ รฟม. เพื่อก่อสร้างอาคารและสนามฝึกซ้อมกีฬาสำหรับเด็กและเยาวชน
ทั้งนี้ การขอเช่าพื้นที่ของ รฟม. ในครั้งนี้ เนื่องมาจากกระทรวงการท่องเที่ยวและกีฬา โดย กกท. ได้รับอนุมัติงบประมาณปี 2565 ให้ดำเนินโครงการก่อสร้างอาคารและสนามกีฬาฝึกซ้อมกีฬาสำหรับเด็กและเยาวชนวงเงิน 33.5 ล้านบาท จึงได้ขอเช่าพื้นที่ของ รฟม.เพื่อดำเนินโครงการดังกล่าว
น.ส.ไตรศุลี กล่าวว่า ที่ผ่านมาทั้ง รฟม. และ กกท. ได้หารือร่วมกันได้ข้อตกลงที่จะให้เช่าพื้นที่บริเวณศูนย์ซ่อมบำรุงห้วยขวาง ของ รฟม. บนที่ดินโฉนดเลขที่ 1951 เลขที่ 41 ตำบลห้วยขวาง อำเภอห้วยขวาง กรุงเทพฯ ขนาดเนื้อที่ 1,867.29 ตร.ม. หรือ 466.82 ตารางวา ค่าตอบแทนการใช้พื้นที่เป็นจำนวนเงิน 124,290.83 บาทต่อเดือน(ยังไม่รวมภาษีมูลค่าเพิ่ม) โดยให้ กกท. รับผิดชอบในการชำระค่าภาษีที่ดินและสิ่งปลูกสร้าง และ ให้ รฟม. เตรียมแผนการกำกับดูแลการใช้พื้นที่เพื่อไม่ให้กระทบต่อความปลอดภัยของเขตระบบไฟฟ้าของ รฟม.
ทั้งนี้ การให้เช่าพื้นที่เพื่อดำเนินโครงการฯ ข้างต้นไม่มีกำหนดระยะเวลาการให้เช่า แต่ รฟม. มีข้อสงวนว่าในกรณีที่ รฟม. ต้องการใช้พื้นที่เพื่อขยายระบบการให้บริการของรถไฟฟ้าขนส่งมวลชน อันเป็นวัตถุประสงค์หลักในการเวนคืนของ รฟม. แล้ว กกท. ต้องยินยอมคืนพื้นที่ให้แก่ รฟม. ภายในระยะเวลาที่กำหนด
วันอังคารที่ 27 กันยายน 2565
เริ่มแล้ว! “พาณิชย์ลดราคา! เทศกาลกินเจ” จับมือตลาดสด ห้าง ร้านออนไลน์ ขายวัตถุดิบอาหารเจ ลดสูงสุด 69% ถึง 4 ต.ค. 65
.....
เอาใจประชาชนที่ร่วมเทศกาลกินเจ กรมการค้าภายใน กระทรวงพาณิชย์ คิกออฟโครงการ “พาณิชย์ลดราคา! เทศกาลกินเจ” จับมือกับภาคีผู้ประกอบการ 144 ราย ทั้งจากสมาคมตลาดสดไทย สมาคมตลาดกลางค้าส่งสินค้าเกษตรไทย ห้างค้าปลีก - ส่ง ผู้ประกอบการออนไลน์ (Lazada, Shopeefood, Robinhood, Lineman, Grab) กว่า 1,941 ร้าน จำหน่ายผัก วัตถุดิบเจ อาหารปรุงสำเร็จ ในราคาพิเศษลดสูงสุด 69% ถึง 4 ต.ค. 65
.
รูปแบบการดำเนินการ :
1.รถ Mobile 156 จุดทั่วประเทศ จำหน่ายผัก วัตถุดิบ ฯลฯ รวม 26 รายการ ลดราคา 38 - 50%
2.ห้างค้าปลีก - ส่ง (บิ๊กซี แม็คโคร โลตัส ท็อปส์) รวม 1,115 สาขา/ ผู้ประกอบการออนไลน์/ ชมรมทายาทห้างค้าปลีก - ส่ง (YTS) 38 ห้าง 200 สาขา จำหน่ายสินค้า 5 หมวด ประกอบด้วย วัตถุดิบเจ ซอสปรุงรส อาหารสำเร็จรูป อาหารปรุงสำเร็จ ผักและผลไม้ รวม 12,664 รายการ ลดราคา 10 - 69%
3.ตลาดสด 101 ตลาด 448 ร้านค้า จำหน่ายอาหารสำเร็จในราคาไม่เกิน 35 บาท เช่น ผัดหมี่ ข้าวแกง จับฉ่าย ข้าวผัด เต้าหู้ทอด ปอเปี๊ยะทอด ผัดผัก น้ำเต้าหู้ กระเพรา
.
พร้อมติดตามสถานการณ์ใกล้ชิดเพื่อไม่ให้ผู้บริโภคถูกเอารัดเอาเปรียบ โดยผู้ประกอบการต้องปิดป้ายแสดงราคาให้ชัดเจนและห้ามฉวยโอกาสปรับขึ้นราคาโดยไม่เป็นธรรม หากพบจะถูกดำเนินการตามกฎหมาย...ประชาชนสามารถแจ้งเบาะแสได้ที่ สายด่วน 1569 หรือสำนักงานพาณิชย์จังหวัดทั่วประเทศ
#ไทยคู่ฟ้า#ร่วมต้านโควิด19
-------------------
วันอาทิตย์ที่ 9 ตุลาคม 2565
​โฆษกรัฐบาลเผยนายกฯ ชื่นชมวอลเลย์บอลหญิงไทย แสดงผลงานได้ยอดเยี่ยมในการแข่งเกมสุดท้ายรอบ 16 ทีม ศึกวอลเลย์บอลหญิงชิงแชมป์โลก 2022
​โฆษกรัฐบาลเผยนายกฯ ชื่นชมวอลเลย์บอลหญิงไทย แสดงผลงานได้ยอดเยี่ยมในการแข่งเกมสุดท้ายรอบ 16 ทีม ศึกวอลเลย์บอลหญิงชิงแชมป์โลก 2022
วันนี้ (9 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมวอลเลย์บอลหญิงทีมชาติไทยที่แสดงผลงานได้อย่างยอดเยี่ยมในรอบ 16 ทีมสุดท้ายในศึกวอลเลย์บอลหญิงชิงแชมป์โลก 2022 และเอาชนะทีมชั้นนำระดับโลกได้อย่างสุดประทับใจ
โฆษกรัฐบาลกล่าวว่า แม้คะแนนสะสมจะไม่เพียงพอให้ทีมสาวไทยผ่านเข้าไปรอบ 8 ทีมสุดท้ายได้ แต่ทีมสาวไทยก็เล่นได้อย่างเต็มที่ และสามารถเอาชนะทีมชั้นนำระดับโลกในรอบที่ผ่านมาได้ ทั้งทีมจากตุรกี โดมินิกัน เกาหลีใต้ โครเอเชีย และโดมินิกัน ซึ่งในการแข่งขันเกมนัดสุดท้ายของศึกชิงแชมป์โลก 2022 ที่พบกับสหรัฐฯ ในวันนี้ ทีมสาวไทยซึ่งอยู่อันดับ 14 ของโลก สามารถแข่งขันกับทีมแชมป์โอลิมปิค และอันดับ 3 ของโลก แม้จะแพ้ไป 3 ต่อ 2 เซต
“ทีมวอลเลย์บอลสาวไทยได้พิสูจน์ให้เห็นถึงศักยภาพการเล่นในระดับโลกที่ยอดเยี่ยม โดยสามารถสู้กับทีมวอลเลย์บอลในระดับโลกทุกทีมได้อย่างน่าภูมิใจ สร้างความประทับใจให้พี่น้องชาวไทยที่ได้ร่วมส่งแรงเชียร์มาตลอดการแข่งขัน รัฐบาลและคนไทยขอชื่นชม พร้อมให้กำลังใจทีมวอลเลย์บอลสาวไทยต่อไป” นายอนุชาฯ กล่าว
วันอังคารที่ 30 สิงหาคม 2565
ธ.ก.ส. ผ่านการรับรองมาตรฐานการให้บริการของศูนย์ราชการสะดวก (GECC) ประจำปี 2565
ธ.ก.ส. ผ่านเกณฑ์การตรวจประเมินมาตรฐานการให้บริการของศูนย์ราชการสะดวกหรือ (GECC) ประจำปี 2565 ในระดับก้าวหน้า จำนวน 8 สาขา และระดับพื้นฐาน จำนวน 120 สาขา สะท้อนคุณภาพของการให้บริการแก่ประชาชน ในการเป็นหน่วยงานรัฐที่มีความสะดวก รวดเร็ว และเข้าถึงง่าย
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้เข้ารับการตรวจประเมินมาตรฐานการให้บริการของศูนย์ราชการสะดวก หรือ Government Easy Contact Center (GECC) ประจำปี 2565 เพื่อมุ่งพัฒนาคุณภาพของการให้บริการแก่ประชาชนของหน่วยงานรัฐให้มีความสะดวก รวดเร็ว เข้าถึงง่าย ซึ่งเป็นไปตามนโยบายของนายกรัฐมนตรี อีกทั้งมีมาตรฐานในการพัฒนาหรือยกระดับการให้บริการประชาชนตามมาตรฐานการให้บริการของศูนย์ราชการสะดวก โดยในปีนี้ ธ.ก.ส. มีสาขาที่ผ่านการตรวจประเมินในระดับก้าวหน้า จำนวน 8 สาขา ได้แก่ สาขาท่าต้นเกี๋ยง จังหวัดเชียงราย สาขาเขลางค์ จังหวัดลำปาง สาขาอุโมงค์ จังหวัดลำพูน สาขาทุ่งรวงทอง จังหวัดพะเยา สาขาภูเพียงและสาขาน้ำปั้ว จังหวัดน่าน สาขาศรีประจันต์ จังหวัดสุพรรณบุรี และสาขาตรัง จังหวัดตรัง รวมถึงผ่านเกณฑ์ระดับพื้นฐาน อีกจำนวน 120 สาขา
ธ.ก.ส. พร้อมยกระดับการให้บริการแก่ลูกค้า มุ่งสู่การเป็นสถาบันการเงินที่มีความทันสมัย สะดวก รวดเร็ว เข้าถึงง่าย โดยนำเทคโนโลยีและนวัตกรรมมาพัฒนาบริการทางการเงินแบบครบวงจร เพื่อรองรับการใช้บริการของลูกค้าทุกประเภท และพร้อมเป็นธนาคารพัฒนาชนบทที่พร้อมจะอยู่เคียงข้างภาคเกษตรไทย เพื่อยกระดับคุณภาพชีวิตเกษตรกรไทยสู่ความยั่งยืน
วันพฤหัสบดีที่ 24 พฤศจิกายน 2565
สำนักงานสลากฯ เพิ่มความสะดวกการโอนเงินรางวัลสลากดิจิทัล เข้าบัญชีทุกธนาคารได้ เริ่มงวด 16 ธ.ค.65 เป็นต้นไป พร้อมออกสลากสัญจร งวด 1 ธ.ค. ที่จังหวัดลำปาง
สำนักงานสลากฯ เพิ่มความสะดวกการโอนเงินรางวัลสลากดิจิทัล เข้าบัญชีทุกธนาคารได้ เริ่มงวด 16 ธ.ค.65 เป็นต้นไป พร้อมออกสลากสัญจร งวด 1 ธ.ค. ที่จังหวัดลำปาง ย้ำดำเนินการเด็ดขาด ผู้ค้าที่นำสลากฯ ไปขายต่อให้แพลตฟอร์มเอกชน
วันนี้ (24 พฤศจิกายน 2565) ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล เปิดเผยว่า ในงวดวันที่ 16 ธันวาคม 2565 เป็นต้นไป ผู้ถูกรางวัลสลากดิจิทัล ที่เลือกรับเงินรางวัลผ่านแอปฯ เป๋าตัง สามารถที่จะให้โอนเงินรางวัลเข้าบัญชีใดๆ ของทุกธนาคารได้แล้ว โดยไม่จำเป็นต้องรับเงินรางวัลผ่านธนาคารกรุงไทยเท่านั้น และในอนาคตอันใกล้ หากผู้ถูกรางวัลที่ยังไม่ได้ทำรายการเลือกรับเงินรางวัล ภายในงวดนั้นๆ หากพ้น 15 วันไปแล้ว ระบบจะโอนเงินรางวัลเข้าบัญชีธนาคารของผู้ถูกรางวัลโดยอัตโนมัติ ทั้งนี้ เพื่อเป็นการอำนวยความสะดวกให้กับผู้ซื้อสลากดิจิทัล ให้สามารถรับเงินรางวัลเข้าบัญชีต่างๆได้ทุกธนาคารไม่จำเป็นต้องมีเฉพาะบัญชีธนาคารกรุงไทยที่ผูกไว้เพียงอย่างเดียว
ผู้อำนวยการสำนักงานสลากกินแบ่งรัฐบาล กล่าวต่อไปอีกว่า ขณะนี้ พี่น้องประชาชนสามารถซื้อสลากได้ทุกหมายเลขที่ต้องการ ในราคา 80 บาท หรือต่ำกว่า 80 บาท ผ่านแอปฯ เป๋าตัง งวดละ 16 ล้านฉบับ และจุดจำหน่ายสลาก 80 กระจายอยู่ทั่วประเทศอีก 1,047 จุด รวมมีสลากที่จำหน่ายไม่เกิน 80 บาท ตามราคาที่กำหนดอย่างน้อย 18.5 ล้านฉบับ ในขณะเดียวกัน ยังคงเพิ่มความเข้มข้นในการตรวจสอบการจำหน่ายสลากของตัวแทนจำหน่ายและผู้ซื้อจองฯ ล่วงหน้า โดยเฉพาะอย่างยิ่ง การนำสลากไปจำหน่ายต่อให้กับแพลตฟอร์มเอกชนต่างๆ หรือไม่ได้จำหน่ายด้วยตนเอง ซึ่งจะมีการตรวจสอบสลากที่ถูกรางวัลจากการที่นำสลากนั้นมาขึ้นเงินรางวัล หากพบว่าเป็นสลากของตัวแทนจำหน่าย หรือผู้ซื้อจองรายใด จะใช้มาตรการเด็ดขาดในการดำเนินการให้เป็นไปตามหลักเกณฑ์ และได้กำชับให้หน่วยงานที่เกี่ยวข้องลงพื้นที่ตรวจสอบการจำหน่ายสลาก รวมถึงการเบิกสลากที่ที่ทำการไปรษณีย์ทั่วประเทศอย่างต่อเนื่อง รวมถึงการจำหน่ายสลากของสมาคม องค์กร ให้เป็นไปตามเงื่อนไขหลักเกณฑ์อย่างเคร่งครัด
พันโท หนุน ศันสนาคม กล่าวต่อไปอีกว่า ในงวดวันที่ 1 ธันวาคม 2565 นี้ สำนักงานสลากกินแบ่งรัฐบาลจะออกรางวัลสลากสัญจร ณ อาคารหอประชุมจังหวัดลำปาง อำเภอเมืองลำปาง จังหวัดลำปาง เพื่อให้พ่อแม่พี่น้องประชาชนในพื้นที่จังหวัดลำปางและใกล้เคียงได้เห็นถึงความโปร่งใสในขั้นตอนและกระบวนการออกรางวัล ท่านที่สนใจสามารถเข้าชมการออกรางวัลได้ด้วยตนเองโดยไม่มีค่าใช้จ่าย พร้อมนำบัตรประจำตัวประชาชนแสดงในวันดังกล่าวด้วย รวมทั้งยังสามารถรับชมการถ่ายทอดสดได้ผ่านช่องทางต่างๆ ได้แก่ เว็บไซต์สำนักงานฯ www.glo.or.th สถานีโทรทัศน์อมรินทร์ทีวี สถานีโทรทัศน์ไทยรัฐทีวี และช่องทาง LINE TODAY รวมทั้งรับฟังการถ่ายทอดเสียงทางสถานีวิทยุกระจายเสียงแห่งประเทศไทย กรมประชาสัมพันธ์ ตั้งแต่เวลา 14.30 น. เป็นต้นไป
วันพฤหัสบดีที่ 24 พฤศจิกายน 2565
นายกรัฐมนตรีสักการะพระพุทธมหาธรรมราชา ณ พุทธอุทยานเพชรบุระ พร้อมตรวจติดตามโครงการแก้มลิงผันน้ำฯ เพื่อบรรเทาปัญหาน้ำท่วม จ.เพชรบูรณ์ อย่างเป็นรูปธรรม
นายกรัฐมนตรีสักการะพระพุทธมหาธรรมราชา ณ พุทธอุทยานเพชรบุระ พร้อมตรวจติดตามโครงการแก้มลิงผันน้ำฯ เพื่อบรรเทาปัญหาน้ำท่วม จ.เพชรบูรณ์ อย่างเป็นรูปธรรม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (24 พฤศจิกายน 2565) เวลา 12.40 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายอาคม เติมพิทยาไพสิฐรัฐมนตรีว่าการกระทรวงการคลัง นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นายสุชาติ ชมกลิ่น รัฐมนตรีว่าการกระทรวงแรงงาน และนายสันติ พร้อมพัฒน์ รัฐมนตรีช่วยว่าการกระทรวงการคลัง สักการะพระพุทธมหาธรรมราชา ณ พุทธอุทยานเพชรบุระ ตำบลสะเดียง อำเภอเมืองเพชรบูรณ์ จังหวัดเพชรบูรณ์ เพื่อความเป็นสิริมงคลในโอกาสเดินทางมาปฏิบัติราชการ ณ จังหวัดเพชรบูรณ์
เมื่อนายกรัฐมนตรีเดินทางถึง นายวิศัลย์ โฆษิตานนท์ ประธานสภาวัฒนธรรมจังหวัดเพชรบูรณ์ นำเยี่ยมชม “พระพุทธมหาธรรมราชาเฉลิมพระเกียรติ 84 พรรษา พระบาทสมเด็จพระเจ้าอยู่หัว ภูมิพลอดุลยเดชมหาราช” พระพุทธรูปคู่บ้านคู่เมืองจังหวัดเพชรบูรณ์ องค์พระเนื้อโลหะหล่อด้วยทองเหลืองบริสุทธิ์ มีขนาดใหญ่ที่สุดในจังหวัดเพชรบูรณ์ จากนั้น นายกรัฐมนตรีและคณะ จุดธูปเทียนสักการะ ถวายพวงมาลัย ปิดทอง ตามลำดับ
เสร็จแล้ว นายกรัฐมนตรีตรวจติดตามโครงการแก้มลิงที่ผันน้ำจากแม่น้ำป่าสักมาเก็บไว้ในสระน้ำขนาดใหญ่บริเวณด้านหลังพุทธอุทยานเพชรบุระ ซึ่งเป็นพื้นที่รองรับน้ำของจังหวัดเพชรบูรณ์ และเป็นหนึ่งในโครงการสำคัญที่รัฐบาลให้การสนับสนุนเพื่อช่วยป้องกันและบรรเทาปัญหาน้ำท่วมในพื้นที่จังหวัดเพชรบูรณ์อย่างเป็นรูปธรรม
ในตอนท้าย นายกรัฐมนตรีเยี่ยมชมใต้ฐานองค์พระพุทธมหาธรรมราชา ประกอบด้วย พระพุทธรูปสำคัญ ๆ ของจังหวัดเพชรบูรณ์ รวมทั้งองค์พระเกจิอาจารย์ที่มีชื่อเสียงของประเทศไทย ก่อนออกเดินทางไปเป็นประธานในพิธี KICK OFF มาตรการช่วยเหลือและยกระดับรายได้เกษตรกรผู้ปลูกข้าว ปีการผลิต 2565/66 ณ ศาลากลางจังหวัดเพชรบูรณ์
วันพุธที่ 23 พฤศจิกายน 2565
รมว.ชัยวุฒิ ร่วมงานประกาศผลรางวัลพระราชทาน TMA Excellence Awards
รมว.ชัยวุฒิ ร่วมงานประกาศผลรางวัลพระราชทาน TMA Excellence Awards
วันนี้(23พฤศจิกายน65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ร่วมงานประกาศผลและมอบรางวัลพระราชทานในสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีThailand Corporate Excellence Awards 2022และรางวัลพระราชทานSMEs Excellence Awards 2022พร้อมด้วยรางวัลThailand Digital Excellence Awards 2022ซึ่งจัดโดยสมาคมการจัดการธุรกิจแห่งประเทศไทย(TMA)ร่วมกับสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัยเพื่อผลักดันให้เกิดการพัฒนาขีดความสามารถในการแข่งขันทางธุรกิจและช่วยส่งเสริมเศรษฐกิจไทยให้เจริญเติบโตอย่างยั่งยืนโดยมีพลเอกประยุทธ์จันทร์โอชานายกรัฐมนตรีเป็นประธานในพิธีณห้องคริสตัลฮอลล์โรงแรมดิแอทธินีโฮเทลแบงค็อก,อะลักซ์ชูรีคอลเล็คชั่นโฮเทล
*************
วันพฤหัสบดีที่ 24 พฤศจิกายน 2565
​รมช.ประภัตร ลงพื้นที่โคราช มอบโคในโครงการธนาคารโค - กระบือ เพื่อเกษตรกรตามพระราชดำริ
​รมช.ประภัตร ลงพื้นที่โคราช มอบโคในโครงการธนาคารโค - กระบือ เพื่อเกษตรกรตามพระราชดำริ พร้อมเสนอโครงการทางเลือก "โครงการสานฝันสร้างอาชีพ" มุ่งสร้างรายได้แก่ครัวเรือนเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานมอบโค ในโครงการธนาคารโค – กระบือ เพื่อเกษตรกรตามพระราชดำริ พร้อมชี้แจงโครงการสานฝันสร้างอาชีพ ยกระดับรายได้เกษตรกร ณ วิทยาลัยเทคนิคปากช่อง อ.ปากช่อง และเทศบาลตำบลหนองไข่น้ำ อ.เมือง จ.นครราชสีมา โดยมี นายวิวัฒน์ ไชยชอุ่ม ผู้อำนวยการกองส่งเสริมและพัฒนาการปศุสัตว์ กรมปศุสัตว์ พร้อมหน่วยงานที่เกี่ยวข้อง ผู้นำประชาชน และเกษตรกรเข้าร่วม ว่า กระทรวงเกษตรและสหกรณ์ ได้จัดทำโครงการธนาคารโค – กระบือ
เพื่อเกษตรกรตามพระราชดำริ ซึ่งเกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทร
มหาวชิราลงกรณ พระวชิรเกล้าเจ้าอยู่หัว ที่ทรงพระราชทานโค – กระบือช่วยเหลือให้เกษตรกรมีปัจจัยการผลิตเป็นของตนเอง ไม่ต้องเสียค่าเช่าแรงงานโค-กระบือในการทำนาปลูกข้าว เป็นลักษณะของการอยู่ร่วมกัน พึ่งพากันตามธรรมชาติ การใช้แรงงานสัตว์ก็เป็นการเลือกใช้พลังงานจากธรรมชาติแทนการใช้น้ำมันเชื้อเพลิง ซึ่งเป็นทรัพยากรที่นับวันจะเหลือน้อยลงไป และมีราคาสูงขึ้น ซึ่งจะเป็นประโยชน์หลายทางแก่พี่น้องเกษตรกร
“ในวันนี้มีความยินดีที่ได้ส่งมอบโคในโครงการฯ ดังกล่าว จำนวน 27 ตัว ให้แก่เกษตรกร 27 ราย ในพื้นที่จังหวัดนครราชสีมา เพื่อช่วยเหลือเกษตรกรให้มีโค – กระบือเป็นของตนเอง ได้ใช้ในการประกอบอาชีพเกษตรกรรม อีกทั้งยังสามารถนำมูลโคไปใช้เป็นปุ๋ยคอก ช่วยลดรายจ่ายและทำให้เกษตรกรมีรายได้เพิ่มขึ้นรวมถึงเป็นการสนับสนุนให้เกษตรกรมีส่วนร่วมในการรวมกลุ่มสร้างความเข้มแข็งให้กับชุมชนอีกด้วย” รมช.ประภัตร กล่าว
ในโอกาสนี้รมช.ประภัตรยังได้ชี้แจงและขอความร่วมมือกับหน่วยงานในพื้นที่ให้ช่วยกันประชาสัมพันธ์และสนับสนุนเกษตรกรเข้าร่วมโครงการ“โครงการสานฝันสร้างอาชีพ และยกระดับรายได้เกษตรกร” โดยโครงการนี้ กระทรวงเกษตรและสหกรณ์ ได้ร่วมกับธนาคารเพื่อการเกษตรและสหกรณ์การเกษตร (ธ.ก.ส.) มีวัตถุประสงค์เพื่อปล่อยสินเชื่อสำหรับใช้ในการประกอบอาชีพการเกษตร อาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลาไม่เกิน 6 เดือน วงเงินกู้สูงสุดรายละไม่เกินจำนวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลำเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย ซึ่งสามารถขอคำปรึกษาเบื้องต้นได้ที่หน่วยงานของกระทรวงเกษตรและสหกรณ์ในภูมิลำเนา ได้แก่ สำนักงานเกษตรจังหวัด สำนักงานปศุสัตว์จังหวัด หรือสำนักงานประมงในท้องที่
วันพฤหัสบดีที่ 24 พฤศจิกายน 2565
นายกฯ เยี่ยมชมนิทรรศการการจัดการผลผลิต เพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืน
นายกฯ เยี่ยมชมนิทรรศการการจัดการผลผลิต เพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืน ชื่นชมความร่วมมือภาครัฐ-ประชาชน ร่วมพัฒนา ขับเคลื่อน ดำเนินการตามนโยบายของรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (24 พฤศจิกายน 2565) ภายหลังเป็นประธานในพิธี KICK OFF มาตรการช่วยเหลือและยกระดับรายได้ เกษตรกรผู้ปลูกข้าว ปีการผลิต 2565/66 ณ ศาลากลางจังหวัดเพชรบูรณ์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการโครงการจัดการผลผลิตเพื่อยกระดับรายได้เกษตรกรและเพิ่มศักยภาพสถาบันเกษตรกรอย่างยั่งยืนผลผลิตมันสำปะหลังปีการผลิต 2565 /66 โดยสหกรณ์การเกษตรเพื่อการตลาด จังหวัดกำแพงเพชร ซึ่งช่วยให้เกษตรกรสามารถผลิตได้ตรงตามความต้องการของตลาด ขายผลผลิตได้ในราคาที่เป็นธรรม มีตลาดรับซื้อแน่นอน ได้รับเงินปันผลเพิ่ม รู้และเข้าใจช่องทางออนไลน์ของธนาคาร และสามารถจัดการหนี้ได้ตามศักยภาพ นอกจากนี้ยังช่วยลดปัญหาการขาดทุน ช่วยลดความเสี่ยงในการประกอบธุรกิจให้กับผู้ประกอบการ ได้สินเชื่อดอกเบี้ยต่ำ และสามารถดำเนินธุรกิจได้อย่างเต็มศักยภาพผ่านการเชื่อมโยงเครือข่ายสถาบันการเกษตร
จากนั้น นายกรัฐมนตรีชมผลิตภัณฑ์ขิงแปรรูป โดยกิจกรรมวิสาหกิจชุมชนกลุ่มแม่บ้านทฤษฎีใหม่ ผลิตภัณฑ์แปรรูปจากมะขาม โดยวิสาหกิจชุมชนกลุ่มเกษตรตะกอนขี้นาคแผนใหม่ ผลิตผลทางการเกษตร เช่น ผักสลัด ผักชี ผักกาด และผักพื้นเมืองโดยวิสาหกิจชุมชนเกษตรอินทรีย์บ้านวังร่อง และกลุ่มเกษตรอินทรีย์วิถีพอเพียง 459 บ้านเตาไหเหนือ โครงการข้าวรักษ์โลก BCG model ซึ่งเป็นการแก้ปัญหาข้าวอย่างยั่งยืนตามแนวทางของรัฐบาล โดยสมาคมพัฒนาเศรษฐกิจเกษตรรักษ์โลก กองทุนหมู่บ้านและชุมชนเมืองแห่งชาติ
ต่อจากนั้น นายกรัฐมนตรีชมการสาธิตตัวอย่างการควบคุมคุณภาพเมล็ดพันธุ์ข้าว การวางแผนการผลิตเมล็ดพันธุ์ การจัดทำแปลงผลิตเมล็ดพันธุ์ การปรับปรุงสภาพการเก็บรักษา ประโยชน์จากการใช้เมล็ดพันธุ์คุณภาพดี และลักษณะเมล็ดพันธุ์ข้าวต่าง ๆ รวมทั้งการใช้โดรนเพื่อการเกษตร และการสาธิตโรงสีข้าวชุมชน นอกจากนี้ ยังมีโครงการส่งเสริมการเปลี่ยนเมล็ดพันธุ์ข้าวทั่วประเทศ โดยเกษตรกรสามารถลงทะเบียนผ่านศูนย์ข้าวชุมชนระดับหมู่บ้านได้ทั่วประเทศ เพื่อให้มีการแลกเปลี่ยนพันธุ์ข้าว และเกษตรกรทุกครัวเรือนทั่วประเทศไทยมีเมล็ดพันธุ์ข้าวที่ดีสำหรับการเพาะปลูกและขยายพันธุ์ในอนาคต
“นายกรัฐมนตรีชื่นชมผลการดำเนินงานที่ทุกภาคส่วน ทั้งภาครัฐและประชาชน ได้ร่วมมือกันพัฒนา ขับเคลื่อน และดำเนินการตามนโยบายของรัฐบาล ซึ่งการพัฒนา วิจัย และแปรรูปผลิตภัณฑ์ต่าง ๆ เป็นการเปิดโอกาสใหม่ในการนำผลิตภัณฑ์ในชุมชนมาสร้างมูลค่าเพิ่ม ซึ่งจะช่วยแก้ไขปัญหาราคาสินค้าเกษตรตกต่ำ ช่วยสร้างมูลค่าเพิ่มให้กับสินค้าเกษตรของไทย อีกทั้งยังเป็นส่วนหนึ่งของการสร้างรายได้ให้กับคนในชุมชนเพิ่มขึ้น นอกจากนี้ ยังช่วยเพิ่มช่องทางการจำหน่ายสู่ตลาดระดับโลกได้มากขึ้นด้วย” นายอนุชาฯ กล่าว
วันพฤหัสบดีที่ 24 พฤศจิกายน 2565
ไทยเห็นชอบแนวคิดหลักของปฏิญญา ฯ ที่ว่า “นวัตกรรมและความร่วมมือเพื่อเสริมสร้างความมั่นคงด้านน้ำและความยั่งยืนของลุ่มน้ำโขง”
ไทยเห็นชอบแนวคิดหลักของปฏิญญา ฯ ที่ว่า “นวัตกรรมและความร่วมมือเพื่อเสริมสร้างความมั่นคงด้านน้ำและความยั่งยืนของลุ่มน้ำโขง”
วันนี้ (24 พฤศจิกายน 2565) เวลา 09.00 น. ณ โรงแรม Inter Continental Grand Ho Tram จังหวัดบ่าเหรียะ-หวุงเต่า นายอนุชา นาคาศัย รัฐมนตรีประจำสำนักนายกรัฐมนตรี หัวหน้าคณะผู้แทนไทย พร้อมด้วยนายสุรสีห์ กิตติมณฑล เลขาธิการ สทนช. และคณะผู้แทนไทยเข้าร่วมประชุมคณะมนตรี คณะกรรมาธิการแม่น้ำโขง ครั้งที่ 29 และการประชุมระหว่างคณะมนตรี คณะกรรมาธิการแม่น้ำโขง กับกลุ่มหุ้นส่วนการพัฒนา ครั้งที่ 27 โดยที่ประชุมพิจารณาเห็นชอบแนวคิดหลักปฎิญญาสำหรับการประชุมสุดยอดผู้นำลุ่มน้ำโขง ครั้งที่ 4 ในเดือนเมษายน 2566 ซึ่งสปป.ลาวจะเป็นเจ้าภาพจัดการประชุม
ทั้งนี้ ประเทศไทยเห็นชอบแนวคิดหลักของปฏิญญา ฯ ที่ว่า “นวัตกรรมและความร่วมมือเพื่อเสริมสร้างความมั่นคงด้านน้ําและความยั่งยืนของลุ่มน้ําโขง” และยินดีจะเข้าร่วมประชุมระดับภูมิภาค เพื่อพิจารณาจัดทําปฏิญญาฯ ร่าง สุดท้าย เสนอในการประชุมระดับรัฐมนตรี ก่อนการประชุมสุดยอดผู้นําลุ่มน้ําโขงตอนล่าง ครั้งที่ 4 ต่อไป
พร้อมกันนี้ ประเทศไทยให้การสนับสนุนการจัดเตรียมการประชุมสุดยอดผู้นําลุ่มน้ําโขงครั้งที่ 4 ให้บรรลุวัตถุประสงค์ที่ตั้งไว้ อีกทั้ง สนับสนุนส่งเสริมให้ประเทศสมาชิกมีส่วนร่วมในการขับเคลื่อนโครงการพัฒนาในลุ่มน้ำโขงตอนล่างเพื่อเพิ่มประสิทธิภาพในการดําเนินโครงการให้เป็นไปตามแผนที่ได้รับการอนุมัติ เพื่อประโยชน์สูงสุดต่อประเทศสมาชิก
วันพฤหัสบดีที่ 24 พฤศจิกายน 2565
รัฐบาลเพิ่มช่องทางยืนยันตัวตน เพื่อเข้าถึงบริการของหน่วยงานภาครัฐทาง “แอปพลิเคชันทางรัฐ” อำนวยความสะดวกประชาชน ยืนยันตัวตนผ่านเคาน์เตอร์เซอร์วิสร้าน 7-Eleven ได้ทุกสาขา
รัฐบาลเพิ่มช่องทางยืนยันตัวตน เพื่อเข้าถึงบริการของหน่วยงานภาครัฐทาง “แอปพลิเคชันทางรัฐ” อำนวยความสะดวกประชาชน ยืนยันตัวตนผ่านเคาน์เตอร์เซอร์วิสร้าน 7-Eleven ได้ทุกสาขา
วันที่ 24 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยข่าวดี รัฐบาลเพิ่มช่องทางอำนวยความสะดวกประชาชนในการพิสูจน์และยืนยันตัวตนทางดิจิทัลภาครัฐ สำหรับบริการแอปพลิเคชันทางรัฐ ที่เคาน์เตอร์เซอร์วิส ในร้าน 7-Eleven ทั่วประเทศ สอดคล้องตามแนวนโยบายของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในการเดินหน้าขับเคลื่อนและผลักดันให้เกิดรัฐบาลดิจิทัล ผ่านการนำเทคโนโลยีมาใช้ในการให้บริการและการทำงานของภาครัฐ รวมถึงพัฒนาระบบการให้บริการออนไลน์ (e-Service) เพื่ออำนวยความสะดวกให้ประชาชนสามารถเข้าถึงบริการของรัฐได้ทุกที่ ทุกเวลา และช่วยลดภาระค่าใช้จ่ายของประชาชน
นางสาวรัชดาฯ กล่าวเพิ่มเติมว่า แอปพลิเคชันทางรัฐ ได้รับการพัฒนาโดยสำนักงานพัฒนารัฐบาลดิจิทัล (องค์การมหาชน) เป็นแอปพลิเคชันที่รวบรวมบริการออนไลน์ของหน่วยงานรัฐไว้กว่า 68 บริการ ตอบโจทย์การให้บริการประชาชนที่ครอบคลุมทุกช่วงวัย อาทิ บริการตรวจสอบสถานะสิทธิเงินอุดหนุนเพื่อการเลี้ยงดูเด็กแรกเกิด บริการตรวจสอบผลคะแนน O-Net จากสถาบันทดสอบทางการศึกษาแห่งชาติ บริการตรวจสอบเครดิตบูโร สิทธิประกันสังคม สิทธิการรักษาพยาบาล รวมถึงบริการตรวจสอบและเช็กยอดเงินสมทบชราภาพ เป็นต้น โดยในปัจจุบัน ประชาชนที่สนใจสามารถดาวน์โหลดแอปพลิเคชันทางรัฐ และยืนยันตัวตนได้อย่างสะดวก รวดเร็ว และปลอดภัย ผ่าน 6 ช่องทาง ดังนี้ 1. แอปพลิเคชันทางรัฐ 2. ตู้บริการอเนกประสงค์ภาครัฐ 3. แอปพลิเคชัน D.DOPA ของกรมการปกครอง 4. ตู้บุญเติม 5. เคาน์เตอร์ไปราณีย์ไทย (ยกเว้นไปรษณีย์อนุญาต และร้านไปรษณีย์) และช่องทางใหม่ 6. เคาน์เตอร์เซอร์วิส ในร้าน 7-Eleven ทุกสาขา กว่า 13,500 สาขา โดยใช้บัตรประชาชนใบเดียว
“รัฐบาลมุ่งพัฒนาดิจิทัล เพื่ออำนวยความสะดวกแก่ประชาชน พร้อมเปิดโอกาสต่อยอดนวัตกรรม และดิจิทัล จึงเร่งพัฒนาช่องทางเพื่ออำนวยความสะดวกแก่ประชาชนให้ทุกกลุ่ม เข้าถึง อย่างไรก็ดี ความปลอดภัยแก่ประชาชนก็ยังเป็นประเด็นสำคัญที่รัฐบาลคำนึงถึง รวมถึงด้านข้อมูลส่วนบุคคลในการใช้บริการ ประชาชนสามารถเข้าถึงข้อมูลส่วนบุคคลของตนเองที่จัดเก็บโดยหน่วยงานภาครัฐ จึงจำเป็นต้องมีการพิสูจน์และยืนยันตัวบุคคลผู้ใช้งาน เพื่อให้มั่นใจได้ว่า จะไม่มีการแอบอ้างชื่อไปขอรับบริการ โดยบุคคลอื่นที่ไม่ใช่เจ้าของข้อมูล ทั้งนี้ รัฐบาลได้ดำเนินการพัฒนาและเพิ่มช่องทางในการให้บริการพิสูจน์และยืนยันตัวตนมาอย่างต่อเนื่อง เพื่อให้ประชาชนมีช่องทางที่หลากหลาย ครบวงจร และมั่นใจได้ว่าปลอดภัย” นางสาวรัชดาฯ กล่าว